Omumyuka wa sipiika wa parliament Thomas Tayebwa ayagala matendekero aga waggulu getaaga okwongerwa ku buvujjirizi bw’ensimbi okuva mu government, olw’embeera y’ebyenfuna eyekanamye.
Agambye nti omutemwa gw’ensimbi ogwagerekebwa ssettendekero za government emyaka 20 egiyise nokutuusa kati kwezitambuzibwa.
Abayizi abasasulibwa government mu matendekero ago bawebwa wakatibwa shs 4500 olunaku, Tayebwa agambye mti ziyinza nobutabamala kugula kikomando ekyenkya n’ekyemisana.
Agambye nti wakiri zetaaga zirinnye ku shs 10,000/=.
Mu ngeri yeemu Tayebwa akakasizza nti nga 05 October,2022, parliament yakuyisa ekiteeso okukwasizaako Makerere University olw’okutuuka ku myaka 100 ng’ebangula abantu abavudde mu nsi yonna, era ekiteeso kino kiwagiddwa nnampala wa government mu parliament Denis Hamson Obua.
Prof Nawangwe agambye nti Makerere yatandika okujaguza ebikujjuko byemyaka 100, era bisuubirwa okukomekerezebwa nga 6 October, nebijaguza ebyenjawulo ku Makerere University mu Kampala.
Prof Nawangwe agamba nti ssinga paalamenti enakwasizaako amatendekero mu buvujjirizi kyakukendeeza ku bwegugungo obuva mu bayizi.
lug_Latn lug_Latn lug_Latn lug_Latn lug_Latn lug_Latn lug_Latn